പാരാലിമ്ബിക്സ്: ഇന്ത്യയ്ക്ക് വെങ്കലനേട്ടം കൊറിയന് താരത്തെ പരാജയപ്പെടുത്തി ഹര്വീന്ദര് സിംഗ് ടോക്കിയോ: ടോക്കിയോ പാരാലിമ്ബിക്സില് ഇന്ത്യക്ക് വീണ്ടും വെങ്കലം. അമ്ബെയ്ത്തില് ഹര്വീന്ദര് സിംഗാണ് വെങ്കലം നേടിയത്. ദക്ഷിണ കൊറിയയുടെ മിന് സു കിമ്മിനെ പരാജയപ്പെടുത്തിക്കൊണ്ട് 65 നാണ് ഇന്ത്യന് താരം മുന്നേറിയത്. പാരാലിമ്ബിക്സ് ചരിത്രത്തില് ആദ്യമായാണ് അമ്ബെയ്ത്തില് ഒരു ഇന്ത്യന് താരം മെഡല് നേടുന്നത്. ആദ്യ മത്സരത്തില് കൊറിയന് താരത്ത മറികടന്ന ഹര്വീന്ദര് സിംഗ് രണ്ടാം പരിശ്രമത്തില് ഒന്ന് പുറകോട്ട് പോയി. എന്നാല് അവസാന തവണ 2825 എന്ന ലീഡോടെയാണ് താരം വിജയം കരസ്ഥമാക്കിയത്. നേരത്തെ 18 കാരനായ പ്രവീണ് കുമാര് ഹൈജംപില് വെള്ളി മെഡല് നേടിയിരുന്നു. പാരാലിമ്ബിക്സില് റെക്കോര്ഡ് സൃഷ്ടിച്ച് വനിതകളുടെ 50 മീറ്റര് റൈഫിള് 3 പൊസിഷന്സില് ഇന്ത്യയുടെ അവനി ലേഖരയും വെങ്കലം സ്വന്തമാക്കി. ഇതോടെ പാരാലിമ്ബിക്സില് രാജ്യത്തിന് ലഭിച്ച മെഡലുകളുടെ എണ്ണം 13 ആയി.